text: NSÍ spældi í gjárkvøldið Europa League fótbólt á ovara vølli í Gundadali. Mótstøðuliðið var Gefle IF, sum spælir í bestu svensku deildini.
text: #000000
text: Vónirnar til dystin vóru góðar. Allir spælarar vóru tøkir, og byrjunar uppstillingin var tann sama sum hon hevur verið flestu dystirnar hjá okkum í ár. Klæmint og Christian Høgni í álopinum, Jann Ingi og Jústinus mitt á miðjuni og Jann Martin og Heðin úti í síðunum. Í verjuni Jónhard, Jóhan, Jens, Einar og Gango í málinum.
text: #000001
text: Fyrsta korteri av dystinum spældu okkara menn sera væl, og vóru faktiskt tað betra liðið. Hettar gav okkum eisini fleiri góðar møguleikar at fáa mál.
text: #000002
text: Í fimta minutti fáa vit fríspark nakað uttanfyri brotsteigin í vinstru síðu. Einar tekur frísparkið og rakar Heðin, sum fær lagt bóltin fyri føturnar á Christiani Høgna, sum smekkar til, men skotið verður blokera í síðstu løtu.
text: #000003
text: Løtu seinni fara okkara menn í álop, Jústinus, Jann Martin og Jónhard spæla væl ímillum sín frameftir í høgru síðu. Tað endar við, at Jónhard kemur heilt aftur til baklinjuna og leggur ein góðan bólt eftir jørð inn til Christian Høgna, sum ikki rættuliga fær skot á bóltin, men eitt sera gott álop.
text: #000004
text: Ein minutt seinni hevur NSÍ aftur eitt gott álop í høgru síðu, sum eisini endar við at Jónhard fær lagt innfyri, hesaferð ein høgan bólt, men svenski málmaðurin fær tikið bóltin niður beint frammanfyri Heðini, sum bara kundi sett høvdi á.
text: #000005
text: Eftir teir fyrstu 15 min. kom Gefle meira inn í dystin og tóku spakuliga yvir. Men hettar komst tó ikki av, at teir endiliga spældu so væl, men heldur tí at vit gjørdu ov nógvar feilir, og mistu bóltin alt ov lætt.
text: #000006
text: Næstu løtuna høvdu sviar so nakrar naskar møguleikar, sum so í 33 minutti gav mál. Okkara verja sendir ein bólt fram eftir og rakar beint í ein Gelfe leikara, sum ger skjótt av og kontrar. Alexander Gerndt setur ferð á og rennur hálvan vøllin, einsamallur við Gango er hann tryggur og setur bóltin í málið til 0-1. Her saknaði man, at onkur steðgaði honum áðrenn hann kom inn í okkara brotsteig.
text: #000007
text: Eftir hetta komu okkara menn meiri við í dystin aftur. Í 43 min. var um reppið at vit fingu mál. Eftir eitt sera gott álop aftur í høgru síðu fingu vit horna, Heðin verður settur at skjóta. Bólturin kemur væl innfyri, men verður skallaður útfrá har ið Jústinus stendur væl fyri og langar til. Bólturin brestur uppundir tvørtræðið og niður í vøllin, men linjuverjin metti ikki at bólturin var innanfyri strikuna. Hettar líktist heilt nógv støðuni hjá Onglandi, tá ið skotið frá Frank Lampard ikki heldur gav mál, hesaferð var linjuverjin tó væl betri plaseraður.
text: #000008
text: Um fyrra hálvleik er at siga, at okkara menn byrjaðu væl og høvdu fleiri góð álop, serliga í høgru síðu, men eftir 20 min. tekur Gefle yvir. Seinastu 10 min. koma vit tó við aftur í dystin og eru millimetrar frá at javna.
text: #000009
text: Vit byrja seinna hálvleik við einum góðum skotið uppá mál. Jónhard leggur ein langan bólt fram til Christian Høgna, sum temur hann væl og smekkar til úr eini 20-25 metrum, men málverjin bjargar væl.
text: #000010
text: Annars var seinni hálvleikur merktur av at vit royndu at byggja álop upp, men tá ið vit komu fram til síðsta triðingin av vøllinum gjørdu vit feilir og mistu bóltin sum oftast. Hettar var eisini tað sum førdi til seinna málið hjá Gefle, tá ið 59 min. vóru leiktir. Vit høvdu flutt alt liðið upp í álop og missa bóltin heilt frammi, sviar gera síðani skjótt av og kontra, sum endar við, at Alexander Gerndt gerst púra einsamallur við Gango og skorar til 0-2.
text: #000011
text: Í 60 min. fer Heðin út og Karoly kemur inn. Liðið verður umskipað eitt sindur við at Klæmint fer út í høgru síðu og Karoly leikar sum fremsti maður í álopinum. Gongdin var tó tann sama, vit missa bóltin ov lætt.
text: #000012
text: Men í 76 min. hava vit tó ein góðan møguleika eftir eitt gott NSÍ álop spælir Christian Høgni bóltin til Karoly, sum við einum góðum skoti er um at fáa mál.
text: #000013
text: Síðstu løtuna av dystinum hevur Gefle onkrar møguleikar sum kundu givið mál um teir vóru nóg neyvir, men tíbetur fyri okkum so fingu teir einki mál aftrat, og dysturin endaði við støðuni 0-2.
text: #000015
text: Fyri at taka samanum má sigast, at hetta svenska liðið als ikki var so sterkt. Í løtum spældu vit fult uppímóti teimum, men av einari ella aðrari orsøk eru vit ikki nóg neyvir og kanska eitt sindur ótolnir og tapa vit tí dystin.
text: #000016
text: Annar vóru fleiri leikarar sum spældu væl t.d. Christian Høgni á álopinum, Jústinus og Jann Ingi arbeiddu væl á miðvøllinum eins og Jónhard spældi væl á høgra bakkinum.
text: #000017
text: Seinni dysturin verður leiktur á Råsunda stadion í Stockhólmi næsta hósdag kl. 19:00.
text: #000018
text: NSÍ leikti seinnapartin 1-1 javnleik móti FC Suðuroy í Vági. Christian Høgni skjeyt okkara mál tíðliga í dystinum, meðan FCS javnaði við beinleiðis frísparki beint undan hálvleik. Fitt av viðhaldsfólki var farið suður um fjørð við Regina Baltica. Og fleiri okkara kendu tað á okkum, at í dag fór at bragda. Hetta hóast FC Suðuroy...
text: #000025
text: Bestu liðini hjá NSÍ og Víkingi leiktu venjingardyst við Løkin í gjárkvøldið. Tað var hálvmyrkt og vátt, men leikararnir tóktust at vera væl uplagdir og grammir, hóast ferðin mangan var størri enn neyvleikin í spælinum. Nokkso fitt av áskoðarum vóru til dystin. Teir, ið byrjaðu inni hjá NSÍ, vóru: Andras, Einar, Jens, Petur Pauli, Jónhard,...
text: #000027
text: Eftir at hava tapt heima ímóti AB í steypakappingini, skulu vit nú aftur møta AB sunnudagin kl 18.00 á Argjum. Vit eru úti av steypakappingini fyri í ár, so tað er fari. Nú mugu vit samla tankarnar um Betri deildina! Tað er nú vit skulu STANDA SAMAN. Hettar er ein innilig áheitan á øll í...
text: #000029
text: Í samband við stóra stevnudystin móti HB leygardagin er ætlanin at fáa viðhaldsfólkini so gul sum tilber. Hetta fyri at vísa okkara leikarum stuðul, og fyri at takka teimum fyri góðu upplivingarnar, teir hava givið okkum higartil í ár. Fyri at eggja okkum øllum at lata okkum í gult leygardagin verða tvey átøk gjørd. –200...
text: #000032
text: Nógvir leikarar hava givið avboð til dystin móti Estlandi. Týsdagin var tað Súni Olsen, og í dag hava tríggir leikarar afturat boðað frá, at teir ikki kunnu koma við. Atli Danielsen, Høgni Zachariasen og Vagnur M. Mortensen hava av ymiskum orsøkum allir verið noyddir at geva avboð. Brian Kerr, landsliðsvenjari, hevur tí úttikið Hendrik Rubeksen...
text: #000034